ΓΡΑΠΤΗ ΕΡΩΤΗΣΗ E-2947/01

υποβολή: Christoph Konrad (PPE-DE) προς την Επιτροπή

(25 Οκτωβρίου 2001)

Θέμα: Οι διατάξεις της ΕΕ σχετικά με τους ασφαλιστικούς πράκτορες

1. Κατά πόσο μεταβάλλονται, ως αποτέλεσμα της ευρωπαϊκής ολοκλήρωσης, οι απαιτήσεις για την άσκηση του επαγγέλματος του ασφαλιστικού και χρηματοοικονομικού πράκτορα·

2. Αρκεί το δίπλωμα του Γερμανού ασφαλιστή (το οποίο χορηγείται κατόπιν εξέτασης του Βιομηχανικού και Εμπορικού Επιμελητηρίου), για να μπορεί κανείς να εξακολουθήσει να ασκεί το επάγγελμα του πράκτορα· Σε ποιους φορείς μπορεί κανείς να απευθυνθεί για τη χορήγηση πιστοποιητικών ισοτιμίας· Σε περίπτωση που το προαναφερθέν δίπλωμα δεν είναι πλέον επαρκές:πάρχουν μεταβατικές περίοδοι, προτού να αρχίσουν να αναγνωρίζονται μόνο άλλα διπλώματα·

3. Πού μπορεί κανείς να αποκτήσει αναγνωρισμένα διπλώματα ή να συμμετάσχει σε επιμορφωτικά προγράμματα για ασφαλιστικούς και χρηματοοικονομικούς πράκτορες·

4. Ποιο είναι το ύψος των οικονομικών πόρων που πρέπει να διατίθενται στο μέλλον για την κάλυψη των ασφαλειών του κλάδου περιουσιακών ζημιών και του κλάδου της αστικής ευθύνης· Αρκεί στην προκειμένη περίπτωση μία τραπεζική εγγύηση·

5. Σε περίπτωση που ένας ασφαλιστικός και χρηματοοικονομικός πράκτορας δεν πληροί τους νέους όρους για την άσκηση του επαγγέλματος του πράκτορα: τι προβλέπουν οι νέες διατάξεις για τα ήδη δεδουλευμέναπόλοιπα·

Απάντηση του κ. Bolkestein εξ ονόματος της Επιτροπής

(28 Νοεμβρίου 2001)

Επί του παρόντος, τα κράτη μέλη δενποχρεούνται να θεσπίζουν επαγγελματικές απαιτήσεις για τα άτομα που αναλαμβάνουν δραστηριότητες ασφαλιστικής διαμεσολάβησης. Η σύσταση της Επιτροπής 92/48/ΕΟΚ της 18ης Δεκεμβρίου 1991 για τους ασφαλιστικούς μεσάζοντες(1) καλεί τα κράτη μέλη να θεσπίσουν τέτοιες απαιτήσεις, μαζί με ένα σύστημα καταχώρησης των ασφαλιστικών μεσαζόντων. Εντούτοις, στην περίπτωση πουφίστανται, οι απαιτήσεις που ισχύουν στα κράτη μέλη δεν έχουν ακόμα εναρμονιστεί, πράγμα που δημιουργεί εμπόδια για την άσκηση αυτών των δραστηριοτήτων στην ενιαία αγορά σύμφωνα με τις γενικές αρχές της ελευθερίας εγκατάστασης και της ελευθερίας παροχήςπηρεσιών. Εξαιτίας αυτής της έλλειψης εναρμόνισης, τίθενται επίσης προβλήματα διαφάνειας όσον αφορά το επαγγελματικό καθεστώς και τα επαγγελματικά προσόντα των ασφαλιστικών μεσαζόντων, πράγμα που δεν συμβάλλει στην εξασφάλισηψηλού επιπέδου προστασίας των ασφαλιζομένων.

Αυτός είναι ο λόγος για τον οποίο η Επιτροπή έχειποβάλει πρόταση για οδηγία του Κοινοβουλίου και του Συμβουλίου σχετικά με την ασφαλιστική διαμεσολάβηση(2), αποσκοπώντας στον συντονισμό των αντιστοίχων εθνικών διατάξεων. Αυτή η πρόταση προβλέπει ένα σύστημα καταχώρησης των ασφαλιστικών μεσαζόντων στο κράτος μέλος στο οποίο είναι εγκατεστημένοι, εφόσον πληρούν τις επαγγελματικές απαιτήσεις σχετικά με τα προσόντα τους, την καλή τους φήμη, την ασφάλιση της αστικής επαγγελματικής ευθύνης και την χρηματοοικονομική τους ικανότητα. Αυτή η καταχώρηση τους επιτρέπει να αναλαμβάνουν και να συνεχίζουν να ασκούν τη δραστηριότητα του ασφαλιστικού μεσάζοντα σε οποιοδήποτε μέρος της Κοινότητας,πό την επίβλεψη του κράτους μέλους στο οποίο είναι εγκατεστημένοι (άρθρα 3-9) δυνάμει της γενικής αρχής της ελευθερίας εγκατάστασης και της ελευθερίας παροχήςπηρεσιών. Η πρόταση αυτή προβλέπει επίσης απαιτήσεις πληροφόρησης που πρέπει να παρέχεται στους ασφαλιζόμενους (άρθρα 10-11).

Η πρόταση αυτή απαιτεί από τους ασφαλιστικούς μεσάζοντες να διαθέτουν επαρκείς γνώσεις και ικανότητες γενικής, εμπορικής και επαγγελματικής φύσης. Εναπόκειται στο κράτος μέλος εγκατάστασης να καθορίζει το επίπεδο και το περιεχόμενο αυτών των γνώσεων, οι οποίες πρέπει, εν πάση περιπτώσει, να επαρκούν ώστε να εξασφαλίζεται το απαιτούμενο επίπεδο επαγγελματικής επάρκειας. Εναπόκειται επίσης στα κράτη μέλη να καθορίζουν τους οργανισμούς/φορείς στους οποίους θα επιτρέπεται να παρέχουν την κατάρτιση που απαιτείται από την εθνική νομοθεσία, κατ' εφαρμογή της οδηγίας.

Όσον αφορά την την ασφάλιση της αστικής επαγγελματικής ευθύνης, η πρόταση προβλέπει ένα ελάχιστο επίπεδο ασφαλιστικής κάλυψης, ή ισοδύναμη εγγύηση (π.χ., τραπεζική εγγύηση) 1 εκατ. ευρώ για κάθε αίτηση/αγωγή αποζημίωσης. Ο μεσάζων δενποχρεούται να ασφαλιστεί για την αστική επαγγελματική ευθύνη σε περίπτωση που η εγγύηση αυτή έχει παρασχεθεί από μια ασφαλιστική εταιρεία, ή εταιρεία επανασφάλισης, για την οποία ενεργεί ή για την οποία είναι εντεταλμένος να ενεργεί.

Επί του παρόντος, η εν λόγω πρόταση αποτελεί αντικείμενο συζητήσεων στο Κοινοβούλιο και στο Συμβούλιο. Επομένως, η Επιτροπή δεν είναι σε θέση να πληροφορήσει το Αξιότιμο Μέλος του Κοινοβουλίου σχετικά με το ποιοι είναι οι οργανισμοί/φορείς στους οποίους η Γερμανία θα επιτρέψει να παρέχουν την απαιτούμενη κατάρτιση για ασφαλιστικούς μεσάζοντες, αφού θα έχει τεθεί σε ισχύ η προαναφερόμενη οδηγία.

(1) ΕΕ L 19 της 28.1.1992.

(2) ΕΕ C 29 E της 30.1.2001.